दिल को रखना है दुरुस्त तो टहलने के साथ-साथ करें ये भी काम - Sach Ki Dunia
Home स्वास्थ्य दिल को रखना है दुरुस्त तो टहलने के साथ-साथ करें ये भी...
दिल को रखना है दुरुस्त तो टहलने के साथ-साथ करें ये भी काम
न्यूयॉर्क: यह आम धारणा है कि दिल को दुरुस्त रखने के लिए शारीरिक सक्रियता जरूरी है, लेकिन हाल ही में एक अध्ययन में खुलासा हुआ है कि दिल को बीमारियों से दूर रखने के लिए वेटलिफ्टिंग (वजन उठाना) से टहलने और साइकिल चलाने के मुकाबले ज्यादा फायदा होता है। अध्ययन में सामने आया कि दोनों तरह की गतिविधियों मसलन वेटलिफ्टिंग के साथ ही टहलने और साइकिल चलाने जैसी गतिविधियां करते रहने से हृदयसंबंधी बीमारियों का खतरा 30 से 70 फीसदी कम हो जाता है।
ग्रेनाडा में सैंट जॉर्ज यूनिवर्सिटी के असिस्टेंट प्रोफेसर माइया पी. स्मिथ ने कहा, ‘दोनों तरह की गतिविधियां जैसे शक्ति प्रशिक्षण और एरोबिक गतिविधियां हृदय को स्वास्थ्य लाभ देती नजर आईं, चाहें कम मात्रा में ही क्यों ना किया हो।’
उन्होंने कहा, ‘स्थिर व्यायाम हालांकि गतिशील व्यायाम से ज्यादा फायदेमंद नजर आया।’
स्मिथ ने कहा, ‘महत्वपूर्ण बात ये है कि वे शारीरिक गतिविधि में संलिप्त हैं।’
शोध के परिणाम पेरू में हुए एसीसी लैटिन अमेरिका कॉन्फ्रेंस 2018 में पेश किए गए। इसके लिए शोधकर्ताओं ने शोध में 21 से 44 या 45 तक की आयु के 4,086 वयस्कों को शामिल किया।
Previous articleKCR ने दूसरी बार तेलंगाना के मुख्यमंत्री पद की ली शपथ
Next articleराफेल डील रद्द करने और निष्पक्ष जांच की मांग को लेकर कल आएगा सुप्रीम कोर्ट का फैसला
उच्च रक्तचाप के इलाज में दवाई के बराबर ही व्यायाम प्रभावी
नारियल का तेल बढ़ाएगा आपकी खूबसूरती, जाने कैसे